b'\n_START_ARTICLE_\nPhil Coulson\n_START_SECTION_\nTelevisio\n_START_PARAGRAPH_\nCoulson esiintyy televisiosarjan S.H.I.E.L.D. Agentit p\xc3\xa4\xc3\xa4henkil\xc3\xb6n\xc3\xa4. Sarjan alussa paljastuu, ett\xc3\xa4 h\xc3\xa4n oli hotanut projektia nimelt\xc3\xa4 T.A.H.I.T.I., jolla voittaisiin her\xc3\xa4\xc3\xa4tt\xc3\xa4\xc3\xa4 Kostajien j\xc3\xa4seni\xc3\xa4 henkiin, mik\xc3\xa4li n\xc3\xa4m\xc3\xa4 kuolisivat, k\xc3\xa4ytt\xc3\xa4m\xc3\xa4\xc3\xa4n kriiden j\xc3\xa4\xc3\xa4nteist\xc3\xa4 ker\xc3\xa4tty\xc3\xa4 DNA:ta. Koekappaleiden kokeman psykoosin ja hypergrafian vuoksi Coulson oli aoikonaan m\xc3\xa4\xc3\xa4r\xc3\xa4nnyt projektin lakkautettavaksi, kunnes riskeist\xc3\xa4 huolimatta Fury p\xc3\xa4\xc3\xa4tti The Avengersin ja Iron Man 3:n tapahtumien j\xc3\xa4lkeen k\xc3\xa4ytt\xc3\xa4\xc3\xa4 T.A.H.I.T.I.:a her\xc3\xa4tt\xc3\xa4\xc3\xa4kseen Coulsonin kuolleista. Ensimm\xc3\xa4isell\xc3\xa4 tuotantokaudella Coulson kokosi oman tiimin S.H.I.E.L.D.-tiimin, johon kuuluvat Melinda May, Grant Ward, Leo Fitz, Jemma Simmons ja Coulsonin v\xc3\xa4stik\xc3\xa4\xc3\xa4n S.H.I.E.L.D.:iin v\xc3\xa4rv\xc3\xa4\xc3\xa4m\xc3\xa4 haktivisti Skye (jonka oikeaksi nimeksi paljastuu Daisy Johnson. Captain America: The Return of the First Avengerin tapahtumien my\xc3\xb6t\xc3\xa4 paljastuu, ett\xc3\xa4 Hydra oli soluttautunut S.H.I.E.L.D.:iin ja Ward paljastuu my\xc3\xb6s Hydran agentiksi. Kun Coulson tekee Furyn avustuksella lopun John Garrettin johtamasta \xe2\x80\x9dProjekti Tuhatjalkaisesta\xe2\x80\x9d, Fury nimitt\xc3\xa4\xc3\xa4 Coulsonin S.H.I.E.L.D.:n uudeksi johtajaksi, joka tekee Playgroundista S.H.I.E.L.D.:n uuden p\xc3\xa4\xc3\xa4tukikohdan._NEWLINE_Toisella tuotantokaudella Coulson kohtaa lis\xc3\xa4\xc3\xa4 Hydran j\xc3\xa4seni\xc3\xa4 ja saa tiet\xc3\xa4\xc3\xa4 ep\xc3\xa4inhimillisten rodun olemassaolosta, Daisy Johnsonin paljastuessa my\xc3\xb6s ep\xc3\xa4inhimilliseksi. Coulsonin tiimiin on liittynyt uusia j\xc3\xa4seni\xc3\xa4: Lance Hunter, Bobbi Morse ja Alphonso \xe2\x80\x9dMack\xe2\x80\x9d McKenzie. My\xc3\xb6hemmin paljastuu, ett\xc3\xa4 McKenzie ja Morse kuuluvat Robert Gonzalezin johtamaan toiseen S.H.I.E.L.D.-ryhmittym\xc3\xa4\xc3\xa4n, joka vastustaa salaisuuksia ja superihmisten kanssa ty\xc3\xb6skentelemist\xc3\xa4. Coulson suostuttelee ryhmittym\xc3\xa4t kuitenkin yhdistym\xc3\xa4\xc3\xa4n yhdeksi, kun paljastuu, ett\xc3\xa4 Coulson oli s\xc3\xa4ilytt\xc3\xa4nyt tallessa yht\xc3\xa4 helialusta, jolla Fury auttoi Avengers: Age of Ultronin tapahtumien aikaan Kostajia pelastamaan Sokovian p\xc3\xa4\xc3\xa4kaupungin Novi Gradin asukkaat Ultronilta. Yhdess\xc3\xa4 molemmat ryhmittym\xc3\xa4t kukistavat Jiayingin, Daisyn \xc3\xa4idin, joka oli ep\xc3\xa4inhimillisen tulevaisuuden vuoksi valmis tuhoamaan kaikki tavalliset ihmiset. Coulson kuitenkin menett\xc3\xa4\xc3\xa4 taistelussa toisen k\xc3\xa4tens\xc3\xa4._NEWLINE_Kolmannella kaudella Coulsonille muodostuu romanssi Rosalind Pricen, ep\xc3\xa4inhimillisten toimintaa j\xc3\xa4ljitt\xc3\xa4v\xc3\xa4n ATCU:n (Advanced Threat Containment Unit), johtajan kanssa. Yhdeksi Hydran uusista johtajista noussut Ward kuiteenkin tappaa Pricen ja kostoksi t\xc3\xa4st\xc3\xa4, Coulson murskaa h\xc3\xa4nen rintansa, mutta Hydran palvoma olento, Hive, valtaa Wardin ruumiin itselleen. Hiven ja Hydran j\xc3\xa4ljelle j\xc3\xa4\xc3\xa4neiden johtajien kuoltua, S.H.I.E.L.D.:ist\xc3\xa4 tulee j\xc3\xa4lleen laillinen organisaatio ja Jeffrey Mace nimitet\xc3\xa4\xc3\xa4n sen uudeksi johtajaksi. Nelj\xc3\xa4nnell\xc3\xa4 kaudella, pys\xc3\xa4ytt\xc3\xa4\xc3\xa4kseen ep\xc3\xa4inhimillisi\xc3\xa4 vastustavat Watchdogs-j\xc3\xa4rjest\xc3\xb6n terroristit sek\xc3\xa4 S.H.I.E.L.D.:n hallinnasta riist\xc3\xa4ytyneet Life Model Decoy -robotit, Coulson liittoutuu Robbie Reyesin / Aaveajajan kanssa ja tuhotakseen Aidan, joka oli muuttanut itsens\xc3\xa4 LMD-robotista (Life Model Decoy) ep\xc3\xa4inhimilliseksi ja tuhonnut Playgroundin LMD-armeijallaan, Coulson lainaa Aaveajajan voimia itselleen. Mutta Mace saa surmansa ja lis\xc3\xa4ksi ep\xc3\xa4inhimillisi\xc3\xa4 vihaava terroristij\xc3\xa4rjest\xc3\xb6 Watchdogs sek\xc3\xa4 Aida olivat ennen kukistumistaan onnistuneet tuhoamaan S.H.I.E.L.D.:in maineen._NEWLINE_Viidennell\xc3\xa4 kaudella Coulsonin tiimi siepataan v\xc3\xa4liaikaisesti tulevaisuuteen, jossa Maa oli tuhoutunut ja kriit orjuuttaneet bunkkerista avaruusasemaksi muutetussa Majakassa asuvat ihmiskunnan j\xc3\xa4\xc3\xa4nteet. Kun he palaavat omaan aikaansa, nykyp\xc3\xa4iv\xc3\xa4n Majakasta tulee S.H.I.E.L.D.:in uusi p\xc3\xa4\xc3\xa4tukikohta ja Coulson paljastaa muille agenteille, ett\xc3\xa4 h\xc3\xa4n oli hintana Aaveajajan voimien lainaamiseksi nelj\xc3\xa4nnell\xc3\xa4 kaudella antanut voimien polttaa pois kaiken kriiden DNA:n, mik\xc3\xa4 tarkoitti, ett\xc3\xa4 Coulson tulisi hitaasti kuolemaan uudelleen. Coulsonin vastusteluista huolimatta, tiimi yritt\xc3\xa4\xc3\xa4 etsi\xc3\xa4 keinoa pelastaa h\xc3\xa4net, mutta lopulta he joutuvat k\xc3\xa4ytt\xc3\xa4m\xc3\xa4\xc3\xa4n viimeisen keinonsa pys\xc3\xa4ytt\xc3\xa4\xc3\xa4kseen hulluksi tulleen Glenn Talbotin. Coulson eroaa S.H.I.E.L.D.:ist\xc3\xa4, nimitt\xc3\xa4\xc3\xa4 Mackin uudeksi johtajaksi ja viett\xc3\xa4\xc3\xa4 viimeiset p\xc3\xa4iv\xc3\xa4ns\xc3\xa4 Tahitilla Mayn kanssa._NEWLINE_Coulson j\xc3\xa4tti kuitenkin j\xc3\xa4lkeen\xc3\xa4 teko\xc3\xa4lyhologrammin, jota Mack k\xc3\xa4ytti kuudennella kaudella aina, kun tarvitsi tukea S.H.I.E.L.D.:in johtamiseen ja Coulson esiintyi kyseisell\xc3\xa4 kaudella my\xc3\xb6s takaumakohtauksissa. S.H.I.E.L.D. kohtaa my\xc3\xb6s toisesta ulottuvuudesta tulleen miehen  nimelt\xc3\xa4 \xe2\x80\x9dSarge\xe2\x80\x9d ja h\xc3\xa4nen kolme k\xc3\xa4tyrin\xc3\xa4\xc3\xa4n Jacon, Paxin ja Snowflaken. Sargen DNA t\xc3\xa4sm\xc3\xa4\xc3\xa4 Coulsonin kanssa ja Coulsonin nimi kuulostaa h\xc3\xa4nest\xc3\xa4 tutulta, mutta Sarge ei tied\xc3\xa4 mit\xc3\xa4\xc3\xa4n S.H.I.E.L.D.:ist\xc3\xa4 ja v\xc3\xa4itt\xc3\xa4\xc3\xa4 olevansa yli sata vuotta vanha. Lopulta paljastuu, ett\xc3\xa4 kun Coulson oli viidennell\xc3\xa4 tuotantokaudella gravitoniumin avulla sinet\xc3\xb6inyt tien Pelkoulottuvuuteen sek\xc3\xa4 r\xc3\xa4j\xc3\xa4ytt\xc3\xa4nyt kolme monoliittia (eli Di\xe2\x80\x99Allasin), niiden voima oli luonut Coulsonista kloonin ja l\xc3\xa4hett\xc3\xa4nyt sen ajassa sata vuotta taaksep\xc3\xa4in toisessa ulottuvuudessa sijaitsevalle planeetalle. Siell\xc3\xa4 olento nimelt\xc3\xa4 Pachakutiq oli asettunut Coulsonin kloonin kehoon, jolloin Coulsonin muistot olivat sekoittuneet Pachakutiqin muistojen kanssa, ja n\xc3\xa4in heist\xc3\xa4 oli tullut Sarge, joka uskoi rakastajattarensa ja \xe2\x80\x9dlepink\xc3\xa4isiksi\xe2\x80\x9d kutsuttujen loitsen luojan Izelin tappaneen h\xc3\xa4nen \xe2\x80\x9dperheens\xc3\xa4\xe2\x80\x9d. Aluksi Coulsonin oikeat muistot alkoivat tulla esiin ja nostaa Mayss\xc3\xa4 ja Johnsonissa toivon Coulsonin paluusta, kunnes Coulsonin muistojen aiheuttama tuskantunne saa Pachakutiqin muistot palaamaan t\xc3\xa4ysin ja Sargen k\xc3\xa4\xc3\xa4ntym\xc3\xa4\xc3\xa4n takaisin Izelin puolelle. Lopulta May, Johnson ja Mack tappavat Izelin ja Sargen. Mutta vihamielisten chronicom-mets\xc3\xa4st\xc3\xa4jien tuhotta Majakka, Fitz ja Simmons olivat yhdess\xc3\xa4 heid\xc3\xa4n puolellaan olevan chronicom-antropologi Enochin kanssa luoneen chronicomien teknologialla tehostetun LMD-robottikopion Coulsonista, jolle on p\xc3\xa4ivitettu kaikki t\xc3\xa4h\xc3\xa4nastiset tapahtumat ja joka mukanaan S.H.I.E.L.D.:n agentit seuraavat chronicom-mets\xc3\xa4st\xc3\xa4ji\xc3\xa4 aikamatkustuksella 1930-luvulle.'